**Önk/5-15/2019.**

Csongrád Városi Önkormányzat Képviselő-testületének **2019. augusztus 13-án** megtartott **15.** (*rendkívüli*) üléséről készült jegyzőkönyve.

**N a p i r e n d:**

1. Előterjesztések:

**T A R T A L O M J E G Y Z É K :**

|  |  |  |  |
| --- | --- | --- | --- |
|  |  |  |  |
|  | **A hozott határozat tárgya:** | **száma** | **oldalszáma** |
| 1. | Az ülés napirendjének és tárgyalási sorrendjének elfogadása | 148 | 1-2 |
| 2. | Helyi Választási Bizottság tagjainak megválasztása | 149 | 2-3 |
| 3. | A települési önkormányzatok helyi közösségi közlekedésének támogatás elnyerésére irányuló pályázat benyújtása | 150 | 4 |
| ***4.*** | ***Zárt ülésről külön jegyzőkönyv készült*** | ***151*** | ***4-5*** |

**Önk/5-15/2019.**

**J e g y z ő k ö n y v**

Készült a Csongrád Városi Önkormányzat Képviselő-testületének **2019. augusztus 13-án** *(kedden),* **08.00 órai**kezdettel megtartott **15.** (rendkívüli) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Bartókné Vincze Zsuzsanna, Fábián György, Gyovai Gáspár, Gyovai Zsolt, Havasi Jánosné, Murányi László, Nagypál Sándor, ***összesen 9-en,***

a Polgármesteri Hivatal részéről Dr. Kádár Judit aljegyző,

Ambrus Róbert, a Városi Televízió képviseletében, Majzik Attila a Délmagyar c. újság képviseletében, Hajdú Anikó, a Csongrádi Hírmondó főszerkesztője

Dr. Szubally Brúnó a Csongrádi Járási Hivatal vezetője, Illés Tibor, a Homokhátsági Regionális Hulladék Kezelési Konzorcionális Együttműködés Munkaszervezet Vezetője

**Igazoltan távolmaradt**: Dr. Somogyi Árpád, Máté Attila és Laczkó Zsolt képviselők

**Napirend előtt:**

1. Bedő Tamás polgármester köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a Képviselő-testület 12tagja közül **9** jelen van.
2. Bedő Tamás polgármester: A mai rendkívüli ülés napirendjét a kiküldött meghívó szerint ***sürgősséggel*** bocsátja szavazásra.

A Képviselő-testület egyhangúlag, 9 igen szavazattal a következő határozatot hozza:

**148/2019. (VIII. 13.) önkormányzati**

H a t á r o z a t

Csongrád Városi Önkormányzat Képviselő-testülete a 2019. augusztus 13-ai rendkívüli ülésének napirendjét a következők szerint állapítja meg:

**1.** Javaslat a Helyi Választási Bizottság tagjainak megválasztására.

2

**2.** A települési önkormányzatok helyi közösségi közlekedésének támogatás elnyerésére irányuló pályázat benyújtása

**3.** Tulajdonosi felhatalmazás megadása régészeti feltárással kapcsolatos szerződés

aláírására **Zárt ülés**

**1. Javaslat a Helyi Választási Bizottság tagjainak megválasztására**

Bedő Tamás: Október 13-án lesz megtartva az önkormányzati választás, és innentől bármilyen választással kapcsolatos bejelentés érkezhet. A Helyi Választási Bizottságnak ezeket a bejelentéseket ki kell vizsgálni. Augusztus 24-től lehet az ajánlásokat gyűjteni és a nyilvántartásba vételt a bizottságnak kell elvégezni. A bizottság munkáját segíti a helyi választási iroda.

**Bizottsági vélemények:**

Murányi László képviselő, a Pénzügyi és Városfejlesztési Bizottság elnöke elmondja, hogy a bizottság egyhangúlag elfogadásra javasolja a határozati javaslat elfogadását.

Fábián György képviselő, az Ügyrendi, Jogi- és Összeférhetetlenségi bizottság elnöke közli, hogy a bizottság egyhangúlag elfogadásra javasolja a beterjesztett határozati javaslatot. Elmondja, hogy a jelöltek vállalják a feladatot illetve nyilatkoztak arról, hogy hozzájárulnak a nyilvános üléshez, valamint azt is közölték, hogy semmi féle politikai szervezetnek nem tagjai és összeférhetetlenség az ő megbízásukkal kapcsolatban nem áll fent.

Bedő Tamás: Kiemeli, hogy Ifj. Dr. Nagymihály Gáborról van szó. A határozati javaslatban is javításra fog kerülni.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület egyhangúlag vagyis, 9 igen szavazattal – *minősített többséggel* - a következő határozatot hozza:

**149/2019. (VIII. 13.) önkormányzati**

Önk/169-1/2019.

H a t á r o z a t

Csongrád Város Önkormányzatának Képviselő-testülete a 2019. évi helyi önkormányzati képviselők és polgármesterek, valamint a nemzetiségi önkormányzati képviselők választására – a 2013. évi XXXVI. törvény 23. §-a alapján – Csongrád

3

város Helyi Választási Bizottsága tagjainak és póttagjainak az alábbi személyeket választja meg:

Tagok: **Dr. Kurucz Ferenc**

**ifj. Dr. Nagymihály Gábor**

**Varga Valéria**

Póttagok:  **Bárány Gábor**

**Fássy Anita Katalin**

Erről jegyzőkönyvi kivonaton értesítést kap:

1./ a képviselő-testület tagjai,

2./ Dr. Juhász László jegyző,

3./ a helyi választási bizottság tagjai

**2. A települési önkormányzatok helyi közösségi közlekedésének támogatás elnyerésére irányuló pályázat benyújtása.**

**Bizottsági vélemények:**

Murányi László képviselő, a Pénzügyi és Városfejlesztési Bizottság elnöke elmondja, hogy a bizottság egyhangúlag elfogadásra javasolja a határozati javaslatot. Itt Csongrád helyi közlekedéséről van szó, tehát a városban közlekedő DAKK járművek költségeit tudják ezzel csökkenteni. Ez évenként adott lehetőség.

Fábián György képviselő, az Ügyrendi, Jogi- és Összeférhetetlenségi Bizottság elnöke közli, hogy a bizottság egyhangúlag elfogadásra javasolja a beterjesztett határozati javaslatot. Az elmúlt évben 339 ezer Ft-ot kapott a város, viszont a városra eső költség 3.787.000,- Ft bruttó összegű saját forrást használtak fel. Tehát ez az elnyert összeg, csak részben fedezi a városi költséget. Vállalja a város, ez nem is kérdés, hogy 2019. december 31-ig a helyi közlekedést fent kívánják tartani. Ezt a pénzt nem kell a szolgáltatónak adni, csak annyi a kötöttség, hogy a helyi közlekedésre használják fel az elnyert összeget.

Bedő Tamás: Ez az összeg segíti abban a várost, hogy csökkenti a kiadásokat, de van egy aláírt szerződés a DAKK Zrt-vel, amiben szerepel, hogy önerőből elég jelentős pénzt ad a város a Zrt-nek. Az ideális az lenne, ha a teljese saját önerőt tudnák megnyerni és azt továbbítják a DAKK Zrt-nek a szolgálati szerződés értelmében.

Murányi László: Ez év október 9-ig lesz döntés a pályázatról.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslat elfogadását:

4

A Képviselő-testület egyhangúlag, vagyis 9 igen szavazattal a következő határozatot hozza:

**150/2019. (VIII. 13.) önkormányzati**

Ép/362-2/2019.

H a t á r o z a t

A Csongrád Város Önkormányzatának Képviselő-testülete megtárgyalta „*A települési önkormányzatok helyi közösségi közlekedésének támogatás elnyerésére irányuló pályázat benyújtása”* tárgyú előterjesztést és a következő döntést hozta:

1. Csongrád Város Önkormányzatának Képviselő-testülete nyilatkozik, hogy
2. a helyi autóbusz-közlekedés működtetéséhez (folyamatos üzemeltetéséhez és eszközfenntartási ráfordításaihoz), valamint fejlesztéséhez (beruházásaihoz) 2018. évben 3.787 eFt bruttó összegű, saját forrásból származó vissza nem térítendő önkormányzati támogatással járult hozzá,
3. az önkormányzat a helyi autóbusz-közlekedést 2019. január 1.-jétől december 31.-éig folyamatosan fenntartja.
4. Csongrád Város közigazgatási területén végzendő helyi, menetrend szerinti autóbusszal történő személyszállítási tevékenység ellátására kiírt pályázati eljárás útján kötötte meg a közszolgáltatási szerződést.
5. A Képviselő-testület felhatalmazza a polgármestert a támogatási kérelem, és a pályázat benyújtására a Magyar Államkincstár területi Igazgatóságához.

Határidő: 2019. augusztus 21.

Felelős: Bedő Tamás polgármester

*Bedő Tamás polgármester zárt ülést rendel el.*

***A Képviselő-testület ezt követően zárt ülésen folytatja munkáját, az ott hozott 151/2019. (VIII.13.) önkormányzati határozat a következő:***

**151/2019. (VIII.13.) önkormányzati**

Pü/39-18/2019.

H a t á r o z a t

Csongrád Városi Önkormányzat Képviselő-testülete megtárgyalta a „Tulajdonosi felhatalmazás megadása régészeti feltárással kapcsolatos szerződés aláírására.” tárgyú előterjesztést és az alábbi döntést hozza:

5

Csongrád Városi Önkormányzat Képviselő-testülete tulajdonosi hozzájárulását adja, hogy a Csongrádi Víz-és Kommunális Szolgáltató Nonprofit Kft. ügyvezetője a Koszta József Múzeummal aláírja a régészeti munkákra vonatkozó szerződést.

Határidő: azonnal

Felelős: Bedő Tamás polgármester

Versegi László ügyvezető

Erről jegyzőkönyvi kivonaton értesítést kap:

1. a képviselő-testület tagjai

2. az érintettek

*A nyílt ülésen elhangzottakat a 2245. számú hangszalag B. oldala 213-től végig tartalmazza.*

*További kérdés, vélemény nem hangzott el.*

Bedő Tamás polgármester az ülést 08,27 órakor bezárja.

K.m.f.

Bedő Tamás Dr. Juhász László

polgármester jegyző távollétében:

Dr. Kádár Judit

aljegyző